מבצר שיוונרי

מבצר שיוונרי (במראטהית: शिवनेरी) זהו מבצר צבאי עתיק הממוקם ליד ג'ונאר במחוז פונה במהאראשטרה, הודו. זהו מקום הולדתו של צ'הטרפטי שיוואג'י מהאראג', מייסד האימפריה המראטהית. היסטוריה מבצר שיוונרי קיבל את שמו תחת שלטון שושלת סאונה מדבגירי. המבצר שימש בעיקר לשמירה על נתיב המסחר הישן מאזור דש לעיר הנמל קליאן . המקום עבר לידי סולטנות בהמאני לאחר היחלשותה של סולטנות דלהי במהלך המאה ה-15, ומשם לידי סולטנות אחמדנגר במאה ה-16. בשנת 1595, צ'יף מראטהה בשם מאלוג'י בוסאלה , סבו של צ'הטרפטי שיוואג'י מהאראג', קיבל תואר אצולה מהסולטאן של אחמדנגר, בהאדור ניזאם שאה , שנתן לו את שיוונרי ואת צ'קאן . שיוואג'י מהאראג' נולד במבצר ב-19 בפברואר 1630, ובילה שם את ילדותו. בתוך המבצר יש מקדש קטן המוקדש לאלה שיוואי דווי (ישנן טענות לפיהם השם שיוואג'י נגזר משם המבצר, שיוונרי), על שמה הוא נקרא. המטייל האנגלי פרייז (Fraze) ביקר במבצר בשנת 1673 ומצא אותו בלתי ניתן לכיבוש. לפי דיווחיו, המבצר היה מצויד במלאי מספיק כדי להאכיל אלף משפחות במשך שבע שנים. המבצר עבר לשליטת השלטון הבריטי בשנת 1819, לאחר המלחמה האנגלו-מראטהית השלישית . ביולי 2025 הוכרז המבצר חלק מאתר המורשת העולמית הסדרתי הנופים הצבאיים המראטהיים של הודו, מבצרים הפרוסים על פני שטחים גאוגרפיים מגוונים, והמציגים את העוצמה הצבאית של שלטון המראטהה. אדריכלות מבצר שיוונרי הוא מבצר גבעה בעל צורה משולשת עם כניסה מצד דרום-מערב של הגבעה. מלבד השער הראשי, קיימת כניסה צדדית למבצר הנקראת באופן מקומי "שער השרשרת", שבה יש לאחוז בשרשראות כדי לטפס אל שער המבצר. המבצר משתרע לאורך של 1.5 קילומטר עם שבעה שערים מעוגלים ומבוצרים היטב. ישנן חומות עפר מסביב למבצר. בתוך המבצר, המבנים העיקריים הם אולם תפילה, קבר ומסגד. ישנו וו תלייה הבולט מהקיר שבעזרתו בוצעו הוצאות להורג. ישנם מבני שערים רבים המגנים על מבצר זה. "מאהה דארוואג'ה" (Maha Darvaja) הוא אחד מהשערים הרבים של המבצר. הוא נקרא גם "מקור הטון". במרכז המבצר נמצאת בריכת מים הנקראת "בדאמי טלאב" (Badami Talav), ומדרום לבריכה זו ישנם פסלים של ראג'מאטה ג'יג'אבאי ושיוואג'י ראג'ה הצעיר. במבצר ישנם שני מעיינות מים, הנקראים גנגה ויאמונה, שבהם יש מים במשך כל השנה. המבצר הוכרז כאתר מוגן. שני קילומטרים ממבצר זה נמצאות מערות בודהיסטיות חצובות בסלע, הנקראות מערות לניאדרי , שבה גם אחד משמונת מקדשי אשטאוויניאקה במאהראשטרה. גישה המבצר נמצא במרחק של כ-2–3 ק"מ מהעיירה ג'ונאר , מרכז הנפה המחוברת היטב ברשת כבישים. ג'ונאר נמצאת במרחק של כ-90 ק"מ מפונה. קל להגיע לראש המבצר דרך הכניסה הראשית; עם זאת, מטפסים בעלי ציוד טיפוס מתאים יכולים לנסות את נתיב שער השרשרת הממוקם במצוק המערבי של המבצר. מפסגת המבצר, ניתן לראות בקלות את המבצרים נראיינגאד , הדסאר , צ'אוונד ונימגירי. גלריה קישורים חיצוניים הערות שוליים